דבורה מורג

דבורה מורג (נולדה ב-31 באוקטובר 1949) היא אמנית רב תחומית היוצרת בתחומי המיצב, הפיסול והציור. דבורה מורג (קובלסקי) נולדה בנחלת יהודה, להורים ניצולי השואה. בוגרת תואר שני בביולוגיה בהצטיינות באוניברסיטת בן-גוריון בבאר שבע, לאחר מכן למדה במדרשה לאמנות ברמת השרון. ב-1996 הציגה תערוכת יחיד ראשונה בשם "דיוקן עצמי" (של אמנית נחמדה), בגלריה קונסטנט, רמת-גן. בתערוכה זו הדיוקן הנשי נבחן לאור ייצוגים שונים של הדימוי הנשי בחברה האזרחית ובתרבות, באמצעות יציקות פוליאסטר של ראש האמנית. בשנים שלאחר מכן התמקדה מורג בנושאים שבין מבט לנראות, האור כחומר וכמטפורה וביחס שבין האור והחשיכה כפי שבא לידי ביטוי בתערוכה ב-1997 – "קודם רואים חושך – עבודות אור", מוזיאון אשדוד. בין השנים 1993 ל-1999, מורג ניהלה דיאלוג אמנותי עם האמנית החוזרת בתשובה נחמה גולן. דיאלוג זה כלל מפגשי עבודה משותפים תוך בחינת היחסים בין האני והאחר, תוך התייחסות לנושאים שקשורים בזהות: פמיניזם, דת ודור שני לשואה בחברה הישראלית בכלל ובאמנות הישראלית בפרט. תוצאת המפגשים הייתה הקמת קבוצת דיון בנושאים פמיניסטיים. כמו כן נערכה אוצרות משותפת של נושאים שהופיעו בעבודותיהן בנפרד. "מאוזן" 1996, "מאוזן 1", מיטות באמנות הישראלית, בית האמנים ת"א. "מאוזן 2", מוזיאון ערד. בשנים הבאות יצרה האמנית בו בזמן את סדרת העבודות "אריזה משפחתית", סדרת "פליטת פה" והסדרה "קו לקו". בין השנים 2000–2007 יצרה כמה מיצבים בסדרה "אריזה משפחתית". העבודות נוצרו כתגובה לביקור בתערוכה הרטרוספקטיבית של ג'וזף בויס (Joseph Beuys) באירופה ובתשובה לבויס. העבודות בסדרה זו כוללות אובייקטים שנעטפו בבדי יוטה ופשתן גס ונתפרו ידנית, במהודק על גבי האובייקט. העבודות עוסקות בהשפעת השואה על החיים בישראל. הסדרה כללה מיצבים, ביניהם: "תמונת נוף", גלריה נחשון 2002, קיבוץ נחשון ו"שולחן ערוך", 2005 בגלריה קלישר, תל אביב. עבודה שמתייחסת לנוכחות ולהיעדר שולחן האוכל במרחב המשפחתי. המיצב 2007, "דברי הימים", גלריה עירונית כפר-סבא. סדרת "פליטת פה" בעיקר עבודות קטנות ממדים, אסמבלאז'ים בנויים מפרגמנטים של אובייקטים בנליים עתירי אסוציאציות. הסדרה עוסקת באופן בו הזיכרון – על האמת והבדיה שבו – משפיע עלינו על ידי צבירת העבר בתוך ההווה באמצעות חפצים יום יומיים כגון: רהיטים, סמלים תרבותיים וצילומים. ציוריה של מורג צומחים מתוך צילום של מרחבי ביתה. המקום הפיזי אשר מורג מציירת בעבודותיה מוגדר על ידי שקט, חוסר התרחשות, מרחבים ריקים מנוכחות אדם. מוטיב האור הוא הכוח המניע של העבודה, מוקד האור, בשתי הסדרות, הוא גם המנגנון החושף את תחושת הריק, מקומו של הבודד במערך הביתי. הציור לא מסביר את החיים, לא מפרש אותם, רק סופג אותם. בסדרת הציורים- "קו לקו", מורג מתייחסת למנגנון הראיה המסנן את הנראה במציאות. בעזרת ציור הפסים הרציף מורג מייצרת הפרעה למתבונן. הסדרה הוצגה בתערוכת יחיד בבית האמנים ב-2010. אוצרת התערוכה- מלי דה-קאלו. סדרת "אחרי חצות", היא סדרה של ציורי ארכיטקטורה ביתית, בשחור לבן. ציורים של דלתות ופתחים, המבוססים על צילומי לילה, מציעים לנו להיכנס באופן שונה למרחב הפרטי. בסדרה "שברים" 2014, מציגה ציורים בהם הקומפוזיציה הציורית המפורקת מייצגת מספר נקודות מבט בו זמנית של חפצי הבית מפורקים ומושלכים במרחב הציבורי. הדימויים בציורים מפורקים ונמצאים במרחב הציבורי. תערוכת היחיד "ללא מנוח" נערכה ב-2015 בחמישה חללים בבית האמנים בתל אביב. ב-2016 קיבלה את פרס עידוד היצירה, תערוכת הזוכים הוצגה במוזיאון בת ים. ב-2017 הוזמנה לרזידנסי בפורטוגל והציגה תערוכת יחיד במוזיאון לאמנות עכשווית. 1972–1975 – תואר B.A בביולוגיה, אוניברסיטת בן-גוריון בנגב 1976 – לימודי תעודת הוראה, אוניברסיטת בן-גוריון בנגב 1979–1981 – לימודים לתואר M..SC בביולוגיה, אוניברסיטת בן-גוריון בנגב 1989 – רישום סיני במכחול, גילוף עץ, סיאול, קוריאה 1989-1991 – המדרשה למורים לאמנות, רמת השרון 2007-2008 – לימודי השלמה לתואר שלישי באמנות בינתחומית, אוניברסיטת תל אביב 1995 – פסל חוץ ברחוב פרוג, תל אביב 1996 – "דיוקן עצמי" (של אמנית נחמדה), גלריה קונסטנט, רמת-גן. 1996 – "אל תאכלי בפה פתוח", ביתן האמנים, ראשון לציון. 1996 – "התמצאות", גלריה העין השלישית, הסוללים 1997 – "קודם רואים חושך – עבודות אור", מוזיאון אשדוד. 1998 – "דו-מיצב", דיאלוג עם האמנית נחמה גולן, בית האמנים, ת"א. 1999 – "חברות", מיצב במסגרת פרויקט בין תחומי, תיאטרון הבמה, ירושלים 2000 – "קו לקו", גלריה טובה אוסמן, ת"א. 2001 – "תמונת נוף", גלריה נחשון, קיבוץ נחשון. מיצב. 2002 – "מועדים לשמחה", סוכה באירוע סוכות ,"7 סוכות 7 מוזות",שוהם. 2003 – "תמונת נוף 3", מיצב מוזיאון אשדוד 2003 – "נקודת העלמות", גלריה גרוס 1 וגרוס 2, דיזנגוף סנטר, תל אביב. 2004 – "התכווצויות", מיצב, בית האמנים, תל אביב 2005 – "הנסיכה על העדשה", מיצב בחלון הראווה, גלריה טובה אוסמן, ת"א 2006 – "פליטת פה", גלריה, גבעת חיים 2007 – "דברי הימים", גלריה עירונית כפר-סבא. 2009 – "ילדים ילדים בואו הביתה", מיצב מורכב מחווה לאמנית אדית סמואל (1907–1964), גלריה עירונית ראשון לציון, אוצרת הבית גב' אפי גן. 2010 – "מטר רץ", ציור, גלריה צדיק יפו, אוצרת: חנה קומן "תולדות השקט", מיצב ציורי, חלל עליון בית האמנים ת"א, אוצרת מלי דה-קאלו 2013 – "שמרים", גלריה דנה יד מרדכי, אוצרת: רווית הררי 2014 – "והגדת לבתך", גלריה זוכרות תל אביב, אוצרת :דר קציעה עלון 2015 – "בלא מנוח", בית האמנים תל אביב, אוצרת: אירנה גורדון "פואמה (לא)ביתית", בית האמנים בירושלים: אוצרת דר קציעה עלון, 2017 - "אנו מכריזים בזאת", תערוכה של זוכי פרסי משרד התרבות, מוזיאון בת ים 2017 - "DISRUPTIVE ORDER", תערוכת יחיד במוזיאון לאמנות עכשווית, ברגנצה, בפורטוגל curator: Jorge da Costa, Centro de Arte Contemporanea, Graca Morais, Braganca, Portugal. 1996 – "דיוקן עצמי", גלריה קונסטנט רמת גן 1998 – "דו מיצב", דיאלוג עם האמנית נחמה גולן, בית האמנים 2004 – "התכווצויות", בית האמנים תל אביב 2007 – "דברי הימים", גלריה עירונית כפר סבא 2009 – "ילדים ילדים בואו הביתה", גלריה עירונית ראשון לציון 2010 – קטלוג "תולדות השקט", בית האמנים תל אביב 2015 – ספר קטלוג "בלא מנוח", בית האמנים תל אביב. מדיה וקבצים בנושא דבורה מורג בוויקישיתוף אתר האינטרנט הרשמי של דבורה מורג שקט שהוא צעקה: על "תולדות השקט" לדבורה מורג - ד"ר קציעה עלון אוכלים על המתים, תרתי משמע - מלי דה-קאלו כל דבר שהיה שלנו - אירנה גורדון מבטו של הקומקום - שמואל כהן היה לי נער, נערה - עופר נור מיצבים קטנים – סיפורים מושתקים - ד"ר נירה טסלר מלאכית ההיסטוריה של דבורה מורג - ד"ר גדעון עפרת חן דגן, אמנות או למות: יצאה מדיכאונות קשים אחרי שהחלה לצייר ולפסל, באתר Xnet‏, 15 בפברואר 2017 צאלה קוטלר הדרי, ‏"היה ברור לי שהאמנות הולכת להיות החיים שלי": מנהלת המעבדה מסורוקה שהפכה לאמנית רב-תחומית, באתר גלובס, 27 באפריל 2019 A breathtaking visit to the Exhibit “On the edge-Israeli Paper” at the Eretz Israel Museum - Stephanie Harari Divine Love: The Reception of Leda and the Swan Myth in Works by Jewish and Arab Israeli Artists – Contexts and Meanings - Dr. Nava Sevilla Sadeh (אורכב 18.02.2018 בארכיון Wayback Machine) Gender in art criticism - Marie Buscatto, Mary Leontsini, Delphine Naudier, Collectif דבורה מורג, שולחן ערוך, מתוך הסדרה "אריזה משפחתית", בשער גיליון ראש השנה של המוסך (כתב עת), אתר הספרייה הלאומית, 22 בספטמבר 2022 דבורה מורג, דף שער בספרייה הלאומית משרד התרבות והספורט - הוכרזו הזוכים בפרסי משרד התרבות והספורט בתחום האמנות הפלסטית 2016, באתר www.gov.il Felix007.com, מובי: מוזיאוני בת ים - אנו מכריזים בזאת, באתר moby.org.il Eaxdesign | http://eaxdesign.com.br/, Event : Terra(s) de Sefarad, terrasdesefarad.com (בפורטוגזית) (ארכיון)